OpenLLM-France/wikimedia huggingface dataset:
# Joaquim Frederic

Joaquim Frederic de Brandenburg - Joachim Friedrich von Brandenburg) (alemany) - (Berlín, 27 de gener de 1546 - Köpenick, avui integrada a la capital alemanya, el 18 de juliol de 1608) fou un noble alemany de la dinastia dels Hohenzollern, que succeí el seu pare com a marcgravi elector de Brandenburg el 1598. Des de 1566 a 1598 va ser arquebisbe luterà de Magdeburg. I el 1605 es va convertir en regent del ducat de Prússia. Entre els seus títol nobiliaris hi ha també el de duc de Stettin, Pomerània, Cassúbia, Vandalorum i Crossen, d'acord amb els termes del Tractat de Grimnitz. Va construir la primera fàbrica de vidre a Brandenburg, on els artesans de Bohèmia va anar-hi a treballar.

## Família

Fill del duc de Prússia Joan Jordi II (1525-1598) i de Sofia de Liegnitz (1525-1546), el 8 de gener de 1570 es va casar amb la princesa Caterina de Brandenburg-Küstrin (1549-1602), filla del marcgravi Joan I (1513-1571) i de la duquessa Caterina de Brunsvic-Luneburg (1518-1574). Fruit d'aquest matrimoni nasqueren:
* Joan Segimon (1572-1619), casat amb la princesa Anna de Prússia (1576-1625).
* Anna Caterina (1575-1612),casada amb el rei Cristià IV de Dinamarca (1577-1648).
* Una filla nascuda morta el 1576.
* Joan Jordi (1577-1624), casat amb la princesa Eva Cristina de Württemberg (1590-1657).
* August (1580-1601).
* Albert Frederic (1582-1600).
* Joaquim (1583-1600).
* Ernest (1583-1613).
* Bàrbara Sofia (1584-1636), casat amb Joan Frederic I de Württemberg (1582-1628).
* Cristià Guillem (1587-1665), casat primer amb la princesa Dorotea de Brunsvic-Wolfenbüttel (1596-1643), després amb Bàrbara Eusèbia de Martinitz, morta el 1656, i finalment amb Maximiliana de Salm-Neuburg (1608-1663).
El 1603, un any després d'haver enviudat, es va casar amb Elionor de Prússia (1583-1607), filla del duc Albert Frederic de Prússia i de Maria Elionor de Clèveris. Aquest segon matrimoni va tenir una filla Maria Elionor (1607-1675), casat amb Lluís Felip de Pfalz-Simmern (1602-1655).

## Bibliografia

* Theodor Hirsch: Joachim Friedrich. A: Allgemeine Deutsche Biographie (ADB). Band 14, Duncker & Humblot, Leipzig 1881, S. 86–90.
* Fritz Roth: Restlose Auswertungen von Leichenpredigten und Personalschriften für genealogische Zwecke. Band 1, R 463, S. 260
* Ernst Forsthoff: Deutsche Verfassungsgeschichte der Neuzeit. Ein Abriß. Stuttgart 1961, S. 44
* Gottlieb Biermann: Geschichte der Herzogthümer Troppau und Jägerndorf. Teschen 1874. S.343f.
* Helmut Caspar: Kurfürst Joachim Friedrich. A: "Die Mark Brandenburg", Heft 72, Marika Großer Verlag Berlin, 2009 ISBN 978-3-910134-14-0

## Enllaços externs

* http://gso.gbv.de
# Campionat d'Europa de corfbol 1998

El Campionat d'Europa de corfbol de 1998 es va disputar a Estoril (Portugal) entre el 16 i el 19 d'abril, amb la participació de 8 seleccions nacionals de corfbol.
Va ser la primera edició d'aquesta competició i va guanyar la selecció dels Països Baixos.

## Primera fase

| GRUP A | Pts | J | G | P | CF | CC | DC |
| Països Baixos | 9 | 3 | 3 | 0 | 87 | 25 | +62 |
| Txèquia | 6 | 3 | 2 | 1 | 51 | 56 | -5 |
| Alemanya | 3 | 3 | 1 | 2 | 42 | 68 | -26 |
| Eslovàquia | 0 | 3 | 0 | 3 | 35 | 66 | -31 |
| GRUP B | Pts | J | G | P | CF | CC | DC |
| Bèlgica | 9 | 3 | 3 | 0 | 79 | 40 | +39 |
| Portugal | 6 | 3 | 2 | 1 | 67 | 53 | +14 |
| Gran Bretanya | 3 | 3 | 1 | 2 | 50 | 60 | -10 |
| Polònia | 0 | 3 | 0 | 3 | 40 | 83 | -43 |
| 16-04-1998 | Alemanya | 17–13 | Eslovàquia |
| 16-04-1998 | Països Baixos | 27–7 | Txèquia |
| 17-04-1998 | Txèquia | 19–11 | Eslovàquia |
| 17-04-1998 | Països Baixos | 30–7 | Alemanya |
| 18-04-1998 | Països Baixos | 30–11 | Eslovàquia |
| 18-04-1998 | Alemanya | 18–25 | Txèquia |
| 16-04-1998 | Bèlgica | 36–14 | Polònia |
| 16-04-1998 | Portugal | 24–20 | Gran Bretanya |
| 17-04-1998 | Polònia | 13–19 | Gran Bretanya |
| 17-04-1998 | Bèlgica | 20–15 | Portugal |
| 18-04-1998 | Portugal | 28–13 | Polònia |
| 18-04-1998 | Bèlgica | 23–11 | Gran Bretanya |

## Fase final

19-04-1998
| 7th-8th | Polònia | 18-13 | Eslovàquia |
| 5th-6th | Gran Bretanya | 23–17 | Alemanya |
| 3rd-4th | Txèquia | 13-16 | Portugal |
| Final | Països Baixos | 26–13 | Bèlgica |

## Classificació final

Classificació final :
| | Països Baixos |
| | Bèlgica |
| | Portugal |
| 4 | Txèquia |
| 5 | Gran Bretanya |
| 6 | Alemanya |
| 7 | Polònia |
| 8 | Eslovàquia |

## Vegeu també

* Campionat d'Europa de corfbol

## Referències

* ↑ http://www.ikf.org/images/stories/IKFdocuments/european%20championship%20history%20october%202010.pdf%5BEnllaç+no+actiu%5D

## Enllaços externs

* International Korfball Federation
# Albert Recio Andreu

Albert Recio Andreu (Barcelona, 1949). Economista, professor i activista social.
Professor d'Economia a la Universitat Autònoma de Barcelona. Especialista en Economia laboral amb múltiples investigacions i publicacions sobre condicions laborals, salaris i models nacionals d'ocupació. Va ser impulsor de les Jornades d'Economia Crítica. Membre de l'equip editorial de la Revista d'Economia Crítica i de la revista digital "Mientras Tanto". Els seus inicis de militància social foren en el moviment estudiantil. Veí del districte barceloní de Nou Barris. Ha col·laborat amb diverses entitats, amb dedicació especial al moviment veïnal. Ha estat vicepresident de la Federació d'Associacions de Veïnes i Veïns de Barcelona, a la qual ha representat en diversos organismes de participació.

## Obres

* Quien parte y reparte: el debate sobre la reducción del tiempo de trabajo. Amb Jorge Riechmann. Barcelona: Icaria, 1997. 84-7426-322-0
* Trabajo, personas, mercados: manual de economía laboral. Barcelona: Fuhem, 1997. 84-7426-311-5
* Capitalismo y formas de contratación laboral. Ministerio de Trabajo y Seguridad Social, 1988. 84-7434-457-3

## Referències

* ↑ «Albert Recio Andreu». Dialogos Andalucía-Cataluña. Arxivat de l'original el 2020-08-11. [Consulta: 22 febrer 2020].
# Tondabayashi

Tondabayashi (富田林市, Tondabayashi-shi) és una ciutat i municipi de la prefectura d'Osaka, a la regió de Kansai, Japó. La ciutat és coneguda pel seu festival anual de focs d'artifici organitzats perl Grup Religiós de la Perfecta Llibertat, els més grans del món i pel Tondabayashi Jinaimachi, un barri preservat del període Tokugawa. A data de 2020, amb els seus 109.560 habitants, Tondabayashi es troba dins dels 20 municipis més poblats de la prefectura d'Osaka.

## Geografia

La ciutat de Tondabayashi es troba al sud-est de la prefectura d'Osaka i està adscrita pel govern prefectural a la regió de Minamikawachi o Kawachi sud, en record de l'antiga província i del districte on es trobava Tondabayashi fins 1950. El terme municipal de Tondabayashi limita amb els municipis de Habikino al nord, Sakai i Ōsakasayama a l'oest, Kawachinagano al sud i amb Taishi, Kanan i Chihaya-Akasaka a l'est.

## Història

Fins a l'era Meiji, l'àrea on actualment es troba Tondabayashi formava part de l'antiga província de Kawachi. Des de 1889 fins a 1896, Tondabayashi va tindre l'estàtus de poble, passant aquest any a ser una vila fins al 1950, quan es convertí en ciutat i va eixir del districte de Minamikawachi.

## Transport
### Ferrocarril

* Ferrocarril Kinki Nippon
* Ferrocarril Nankai

### Bus

* Kintetsu Bus
* Kongou Jidousha
* Nankai Bus

### Carretera

* Nacional 170
* Nacional 309

## Agermanaments

* Suwa, prefectura de Nagano, Japó.
* Bethlehem, Pennsilvània, EUA.
* Pengzhou, província de Sichuan, RPX.

## Referències

* ↑ https://www.city.tondabayashi.lg.jp/
* ↑ http://www.pref.osaka.lg.jp/koho/links/city.html
* ↑ 諏訪市と大阪府富田林市　災害時相互応援協定締結 Arxivat 2013-10-05 a Wayback Machine.長野日報（2006年9月2日）
* ↑ 2004年ニュース富田林市ホームページ
# Observatori Astronòmic de La Sagra

L'Observatori Astronòmic de la Sagra és un observatori astronòmic, amb quatre telescopis robòtics totalment dissenyats i construïts (maquinari i programari) per l'Observatori Astronòmic de Mallorca que els opera a distància mitjançant telecontrol descarregant diàriament les dades des de Mallorca per Internet, per processar-los amb sofisticats algoritmes concebuts "in house" que van permetre detectar el 2012 DA14, entre els altres 1314 asteroides numerats, que el situa el 13è del ranking. Està situat al municipi de Puebla de Don Fadrique, a la província de Granada (Espanya). Va ser inaugurat el 14 de juny de 2009, per un conveni de col·laboració entre l'Institut d'Astrofísica d'Andalusia, l'Observatori Astronòmic de Mallorca (OAM) i la Societat Asturiana d'Astronomia (Conveni de gener de 2012). Està dedicat a la investigació en la banda S dels planetes del sistema solar.
El 15 de febrer de 2012, gràcies als seus quatre telescopis robotitzats operats per telecontrol per l'OAM i al cel lliure de contaminació lumínica de la serra de la Sagra, un equip coordinat per Jaume Nomen, astrònom de l'Observatori Astronòmic de Mallorca (OAM) localitza l'asteroide 2012 DA14, i calcula que l'any següent, el 15 de febrer de 2013, passarà a 27 000 km de la Terra, la distància més propera a la terra mai registrada per un asteroide, de fet és una distància bastant més propera que la d'un satèl·lit geoestacionari, que orbita a 35.786 km.

## Situació

Està situat a la serra de la Sagra, a 1520 msnm i a uns 15 km de Puebla de Don Fadrique. Dista uns 70 km en línia recta de l'Observatori de Calar Alto, a la província d'Almeria, si bé per carretera suposen 135 km, per l'orografia de la zona.

## Línies de treball

Es duen a terme investigacions sobre els cossos menors del Sistema Solar com:
* Recerca d'objectes propers a la Terra;
* Recerca d'objectes transneptunians;
* Recerca de asteroides del Cinturó principal.
* Localització de restes d'objectes potencialment perillosos abandonats en les missions espacials.

## Vegeu també

* Observatori Astronòmic de Mallorca
* 2012 DA14

## Referències

* 1 2 Guia sobre l'asteroide 2012 DA14
* ↑ Minorplanets: Observatori de La Sagra
* ↑ (anglès) Minor Planet Center: Minor Planet Discoverers
* ↑ «Observatori Astronòmic de la Sagra». Arxivat de l'original el 2013-02-17. [Consulta: 19 febrer 2013].
* ↑ (anglès) «Asteroid 2012 DA14 set for record-breaking Earth pass» BBC. Consultat el 15 de febrer de 2013.
* ↑ (anglès) Braenig, R. A. «Orbital mechanics» Consultat el 15 de febrer de 2013.

## Enllaços externs

* Observatori de La Sagra
* Observatori Astronòmic de La Sagra Arxivat 2013-02-17 a Wayback Machine.
# José Iñaki Vijandi Álvarez

José Iñaki Vijandi Álvarez (Ortuella, 28 de juliol de 1961) va ser un ciclista basc, que fou professional de 1986 a 1987. Combinà la carretera amb el ciclocròs, del qual es proclamà Campió del món en categoria júnior.

## Palmarès en ciclocròs

* 1979
** Campió del món en ciclocròs júnior
* 1986
** Campió d'Espanya de ciclocròs

## Palmarès en ruta

* 1996
** Campió d'Espanya en contrarellotge júnior

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Estrenes

Les estrenes són un regal, generalment diners, que per Nadal reben sobretot els xiquets de part de familiars o pròxims. Per regla general les estrenes es donen el dia de Nadal, però hi ha costum, si hom no ha pogut recollir-les, d'allargar-se al dia 26, segon dia de Nadal o dia de Sant Esteve i durant totes les festes.
Al País Valencià també es coneix amb l'expressió "anar a besar les mans" en referència al costum antic d'anar els xiquets a casa els padrins de bateig, avis i altres parents a felicitar-los per Nadal i a arreplegar les estrenes. En eixa visita es tenia costum de besar les mans dels parents per a felicitar-los i en senyal d'agraïment.
La tradició sembla tenir origen en els temps en què els actuals territoris de parla catalana romanien sota el poder de l'Imperi Romà, i el mot prové de la deessa sabina Estrènia. L'origen de les estrenes deriva dels regals augurals –strenae– que els romans es feien per les calendes de gener. A Catalunya consten des del segle xiv. Eren típiques les dels serenos, fanalers, carters, escombriaires... Avui serien estrenes els lots d'empresa, la paga doble, les paneres, les nadales o 'christmas' i la loteria de Nadal (1763).

## Referències

* ↑ Segons Pepe Rodríguez
* ↑ «A Gencat». Arxivat de l'original el 2014-04-23. [Consulta: 23 desembre 2010].

## Vegeu també

* Paga extraordinària
# Tondo Pitti

El Tondo Pitti és una escultura realitzada en relleu de marbre amb un diàmetre horitzontal de 82 cm i vertical de 85,5 cm per l'escultor Miquel Àngel cap a l'any 1503 i que es conserva al Museu Nazionale del Bargello a Florència.
Consta el tondo o rodona, de tres personatges, la Verge Maria amb el seu fill Jesús i Sant Joan Baptista, el gran dinamisme de l'escultura és el gir de la Mare que trenca amb els dos punts estàtics del seient cúbic on es troba asseguda i el seu cap mirant al davant, tots dos punts trenquen sobresortint la motllura de la rodona, la composició és piramidal amb freqüents línies horitzontals i obliqües que comporten una gran plasticitat. El Nen es troba a la dreta descansant sobre un llibre obert sobre els genolls de la seva mare.
Va ser un encàrrec realitzat per a Bartolomeo Pitti, més tard regalat pel seu fill fra Miniato Pitti a Luigi Guicciardini i finalment va ser adquirit el 1823 per al Bargello.

## Referències

* Baldini, Umberto. Miguel Ángel: La Escultura. Editorial Teide, 1978. ISBN 84-307-8163-3.

## Enllaços externs

* Imatge del Tondo Pitti.
# Campionat d'Espanya de motocròs 2004

La temporada de 2004 del Campionat d'Espanya de motocròs fou la 46a edició d'aquest campionat, organitzat per la Reial Federació Motociclista Espanyola.

## Classificació final
### 125cc

| Posició | Pilot | Motocicleta | Punts |
| 1 | Jonathan Barragán | KTM | ? |
| 2 | Aarón Bernárdez | ? | ? |
| 3 | Carlos Campano | Yamaha | ? |
| 4 | ? | ? | ? |
| 5 | ? | ? | ? |
| 6 | ? | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

### Open

| Posició | Pilot | Motocicleta | Punts |
| 1 | Alvaro Lozano | KTM | ? |
| 2 | Josep Alonso | ? | ? |
| 3 | Mattias Nilsson | ? | ? |
| 4 | ? | ? | ? |
| 5 | ? | ? | ? |
| 6 | Jordi Viladoms | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

## Categories inferiors

Font:
| Campionat | Guanyador | Motocicleta |
| Júnior 125cc | Juan Pérez | KTM |
| Cadet 85cc | José Antonio Butrón | Yamaha |
| Trofeu Juvenil 85cc | Ángel González | KTM |
| Trofeu Alevins 65cc | Carlos Fernández | Kawasaki |

## Referències

* ↑ «RFME Campeonatos de España de Motocross / Supercross / Freestyle» (PDF) (en castellà). rfme.com. RFME, 10-11-2022. [Consulta: 12 desembre 2022].
* Pi, Pere. «62. Els rivals del motocròs». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 103-105. ISBN 9788461590353.
# Jimmy Hansen

Jimmy Hansen (Odense, 8 de febrer de 1974) és un ciclista danès, que s'especialitzà en la pista.

## Palmarès en pista

* 1998
** Campió de Dinamarca en Madison (amb Ronny Lerche)
* 2002
** Campió de Dinamarca en Persecució
** Campió de Dinamarca en Persecució per equips
** Campió de Dinamarca en Madison (amb Morten Voss Christiansen)
* 2003
** Campió de Dinamarca en Persecució
** Campió de Dinamarca en Puntuació

### Resultats a la Copa del Món

* 2000
** 1r a Moscou, en Madison

## Palmarès en ruta

* 2000
** Campió de Dinamarca sub-23 en ruta
* 2001
** Campió de Dinamarca en contrarellotge per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Albert Ramon

Albert Ramon (Bruges, 1 de novembre de 1920 - Eeklo, 21 de març de 1993) va ser un ciclista belga que fou professional entre 1941 i 1951. Durant la seva carrera aconseguí més de 50 victòries, sent les més destacades la Volta a Bèlgica de 1946, la París-Tours de 1949 i el campionat de Bèlgica de 1950.
L'11 de setembre de 1951, en una cursa a Waarschoot, mentre estava arreglant una punxada és atropellat per un cotxe, quedant paralític i havent d'abandonar l'activitat ciclista.

## Palmarès

* 1946
** 1r a la Volta a Bèlgica
* 1947
** 1r a la Nationale Sluitingsprijs
* 1949
** 1r a la París-Tours
* 1950
** Campió de Bèlgica en ruta

### Resultats al Tour de França

* 1948. Abandona (12a etapa)

## Referències

* ↑ «RAMON Albrecht». [Consulta: 14 novembre 2022].
* 1 2 «Palmarès d'Albert Ramon (Bel)». [Consulta: 14 novembre 2022].
* 1 2 ONLUS®, Museo del Ciclismo Associazione Culturale. «Museo del Ciclismo - Albrecht RAMON» (en italià). [Consulta: 14 novembre 2022].

## Enllaços externs

* Palmarès a sitiodeciclismo.net
* Palmarès a cyclebase.nl Arxivat 2016-11-30 a Wayback Machine.
# Alexandre d'Acarnània

Alexandre d'Acarnània (grec antic: Άλέξανδρος) fou un militar i polític de la Grècia hel·lenística.
Alexandre era amic de Filip III de Macedònia, però el va abandonar i va obtenir el favor del selèucida Antíoc III el Gran, que el va admetre a les deliberacions més secretes. Alexandre va aconsellar d'envair Grècia amb perspectives de victòria el 192 aC, i Antíoc el va escoltar. A la batalla de Cinoscèfals, Alexandre va ser ferit, però va poder portar la notícia de la derrota al rei, que era a Trònion, al golf Malíac; el rei selèucida es va retirar de Grècia i Alexandre, ferit, va seguir el rei, i quan van arribar a Cenèon (Eubea) va morir, i fou enterrat allí el 191 aC.

## Referències

* Aquest article incorpora text d'una publicació que es troba al domini públic: Smith, William. Dictionary of Greek and Roman Biography and Mythology (en anglès). 1. 11a ed., 1870, p. 110.
# Francisca Cortés Richart

Francisca Cortés Richart (L'Alqueria d'Asnar, el Comtat, 1924 - 25 de gener de 2015) va ser la sacristana de l'Alqueria d'Asnar des de principis dels anys 50.
Comença a fer de sacristana en 1950, substituint a sa mare, que era qui duia a terme eixes ocupacions a l'església de la localitat, estant en actiu 65 anys. En 2014 l'ajuntament de la localitat li dedica un monument i la fa filla predilecta.

## Referències

* 1 2 3 4 «Los niños lo han sido todo en mi vida» entrevista a Información del 31 de gener de 2014 (castellà)
# Frontera entre Grècia i Bulgària

La frontera entre Grècia i Bulgària es la frontera internacional entre Grècia i Bulgària, ambdós estats membres de la Unió Europea i integrats en l'espai Schengen. Segueix un traçat en sentit oest-est que comença al trifini Bulgària-Grècia-Macedònia i segueix cap a l'est fins a trifini a entre ambdós estats i Turquia, per on passa el riu Maritsa. Separa les perifèries gregues de Macedònia Central i Macedònia Oriental i Tràcia de les províncies búlgares de Blagoèvgrad, Smolian, Kardjali i Hàskovo.

## Història

Fins a les guerres balcàniques, Grècia només tenia fronteres terrestres amb l'Imperi Otomà. Com a conseqüència d'aquests dos conflictes (el segon entre Grècia i Bulgària), durant el Tractat de Bucarest (1913), la frontera queda fixada a la vall del Nestos, uns pocs quilòmetres a l'est del riu. Bulgària, aliada amb les Potències Centrals durant la Primera Guerra Mundial i, per tant, al camp dels vençuts, va perdre l'accés al mar Egeu durant el Tractat de Neuilly i hagué de cedir Tràcia occidental a Grècia. Va recuperar la regió durant la Segona Guerra Mundial, així com part de la Macedònia grega. Després de la guerra la frontera va ser restablida en la seva disposició de 1919.

## Aspectes estratègics

La frontera grega-búlgara està àmpliament formada per la cadena dels Rhodopes, que feran que Grècia i Bulgària tinguin una frontera relativament fàcil de defensar. La vall de l'Estrímon és precisament el punt de pas gairebé únic, a través d'una estreta vall. La vall del Maritsa (Hebros) és un punt de pas alternatiu, a la frontera amb Turquia, allunyada de qualsevol punt estratègic grec. La llarga plana costanera tràcia donaria a l'aviació naval grega la capacitat de repel·lir o retardar l'atac.

## Problemes de les viles pomacs

La proximitat de les fronteres amb Bulgària i amb Turquia ha portat al final de la dècada de 1990 a les autoritats gregues a sotmetre sota administració militar les viles bulgaròfones i turcòfones dels nómos de l'Hebros, poblats essencialment per una població de confessió musulmana. Aquest règim, anomenat en grec epitirumeni zoni ("zona de vigilància") en realitat suspenia el dret comú dels ciutadans i de l'administració civil en una sèrie d'àrees (residència, ciutadania, moviment, propietat de béns immobiliaris, etc. .). Es va prohibir l'accés a aquesta zona a persones de fora, excepte amb permís especial emès pel Ministeri de Defensa grec.

## Punts de pas

Els principals punts de pas entre Bulgària i Grècia són :
* Kulata (Bulgària) - Promakhonas (Grècia) a l'oest (vall de l'Estrímon)
* Svilengrad (Bulgària) - Ormenio (Grècia) a l'est (vall de l'Hebros)

## Referències

* ↑ «Bulgària». The World Factbook. Central Intelligence Agency.
* 1 2 Prévélakis, p. 23-24
* ↑ LES GRECS MUSULMANS DE THRACE OCCIDENTALE
* ↑ Bilingual Speech and Language Ecology in Greek Thrace: Romani and Pomak in contact with Turkish per Evangelia Adamou

## Bibliografia

* Georges Prévélakis, Géopolitique de la Grèce., Complexe, Paris, 2006. ISBN 2804800733
* André Wurfbain, L'échange gréco-bulgare des minorités ethniques, Payot, 1930
# Frontera entre Grècia i Macedònia del Nord

La frontera entre Grècia i Macedònia del Nord és la frontera internacional entre Grècia, estat membre de la Unió Europea i integrat en l'espai Schengen i Macedònia del Nord. És l'única frontera grega que mai ha estat discutida o variada. També és una de les fronteres externes de la Unió Europea.

## Traçat

La frontera entre Grècia i Macedònia del Nord, totalment terrestre, s'estén d'oest a est del llac Prespa, on s'uneix a la frontera entre Grècia i Albània en un punt anomenat Triethnes ("tres nacions") per trobar-se amb la frontera entre Grècia i Bulgària. És gairebé completament muntanyosa, excepte al nivell de la vall de l'Axios/Vardar i l'altiplà de Pelagònia. Aquest altiplà està dividit entre els dos països que també comparteixen les dues principals ciutats: Florina a Grècia i Bitola a Macedònia del Nord. Separa la regió grega de Macedònia Central de les regions estadístiques macedònies de Pelagonia, Vardar i Sud-est.

## Història

Fins a les guerres balcàniques, Grècia només tenia fronteres amb l'Imperi Otomà. Com a resultat d'aquests conflictes, la frontera es va establir entre els aliats grecs i serbis. La frontera llavors va separar posteriorment Grècia i la República Socialista Federal de Iugoslàvia i, després de 1992, Grècia i Macedònia del Nord. No obstant això, mai no ha estat qüestionada.
Aquesta frontera ha tingut un paper important en la crisi dels refugiats a Europa del 2015, ja que es troba a la ruta dels Balcans Occidentals. Degut al fort impacte de l'afluència de refugiats al país, el 29 de novembre de 2015, l'exèrcit macedoni va començar la construcció d'una tanca fronterera de tres metres d'alçada en parts de la frontera amb Grècia a causa de l'alta afluència de refugiats. Des de finals de novembre de 2015 s'han produït repetides enfrontaments violents entre els refugiats i els òrgans de seguretat macedònics.

## Referències

* ↑ «Grècia». The World Factbook. Central Intelligence Agency.
* 1 2 Prévélakis, p. 21-22.
* ↑ Macedonia plans fence and troops on Greek border to stop migrants, The Telegraph, 10 de setembre de 2015
* ↑ Refugees tear through police lines at Macedonian border, Reuters, 22 d'agost de 2015
* ↑ Migrant crisis: Macedonia shuts Balkans route, BBC, 9 de març de 2016

## Bibliografia

* Georges Prévélakis, Géopolitique de la Grèce., Complexe, Paris, 2006. ISBN 2804800733